རྒྱས་པ་སོགས་བཞུགས་སོ། །
བསྐྱེད་རྫོགས་ཟུང་འཇུག་གི་བསམ་གཏན་དུ་འགྲོ་བ་ཡིན་གསུང་། ཡང་ཟབ་མོའི་ལུགས་འདི་
ལ་ལྷ་བསྒོམས་ནས་དབང་བླངས་ཏེ་རྫོགས་པའི་རིམ་པ་མཚན་བཅས་ཀྱི་ཐབས་སྒོམ་པ་ལ་སྤྲོ་ན་
བླ་མའི་མན་ངག་ལྟར་ཐོག་མར་རླུང་གི་རྣལ་འབྱོར་གྱིས་སེམས་ལས་སུ་རུང་བར་བྱས་ནས། དེ་
ནས་གཏུམ་མོའི་རྣལ་འབྱོར་ལ་བསླབ་པ་ཡིན་གསུང་། སྤྱིར་རྫོགས་པའི་རིམ་པ་མཚན་བཅས་
སྒོམ་པ་ལ་སྤྲོ་ན་གང་ནས་བསྒོམས་ཀྱང་འདྲ། གང་སྒོམ་ཡང་གདམས་ངག་རྒྱས་པ་ནི་བླ་མའི་
ལག་ལེན་དང་ལྡན་པ་གཅིག་གིས་བསྒོམ་དགོས། ལག་ལེནམ་བསླབས་པའི་བཤད་པ་གཟུང་
བ་ཙམ་ལ་བརྟེན་ནས་བསྒོམས་པས་ཏིང་ངེ་འཛིན་གཤའ་མ་མི་སྐྱེ། སྐྱེས་ཀྱང་སྐྱོང་མི་ཤེས་པས།
དེ་བས་ན་ལས་དང་བོ་བས་བསྐྱེད་རིམ་གཙོ་བོར་བསྒོམས། དེ་ལ་བསྐྱེད་པའི་རིམ་པ་ལ་སེམས་
གཟུང་བའི་ཐབས་དང་། རྫོགས་པའི་རིམ་པ་སྒོམ་པའི་ཐབས་དང་། ཏིང་ངེ་འཛིན་གྱིས་སྐྱོན་
བསལ་བ་དང་། འོག་མ་བྱུང་ན་ཐོགས་དབྱུག་དབྱུང་བ་དང་། ལམ་གྱིས་མཚམས་ཇི་ལྟར་ཡིན་པ་
དང་། དྲོད་རྟགས་ཇི་ལྟར་ཡིན་པ་རྣམས་བླ་མའི་མན་ངག་དང་། རྗེས་སུ་འབྲེལ་བར་གཞན་དུ་
ཤེས་པར་བྱའོ། །དེ་དག་གིས་མཉམ་པར་བཞག་པའི་རྣལ་འབྱོར་པསྟན་ཏོ། །ད་ནི་མཉམ་བཞག་
དང་འབྲེལ་བ་བཟླས་པའི་རྣལ་འབྱོར་པསྟན་ཏེ། དེ་ལ་བཟླས་པ་བཟློ་བའི་དུས་སུ། ཡུམ་གྱི་
ཐུགས་ཀའི་ཨཾ་ལས་སྔགས་ཀྱི་ཕྲེང་བ་བྱུང་སྟེ་ཡུམ་གྱི་ཞལ་ནས་འཐོན་ཡབ་ཀྱི་ཞལ་དུ་ཞུགས་
སྐུའི་དབྱིབས་བརྒྱུད། རྡོ་རྗེའི་ལམ་ནས་བྱུང་སྟེ་པདྨར་ཞུགས་ནས་སྐུའི་དབྱིབས་བརྒྱུད་དེ།
ཡབ་ཡུམ་གྱི་ཞལ་ནས་བྱུང་བར་བསྒོམ་ཞིང་དེ་ལྟར་རྒྱུན་མ་ཆད་པར་འཁོར་བ་ལ་དམིགས་པ་
བཟླས་པ་བྱའོ། །དེའང་ཞི་བ་ལ་དཀར་བོ། རྒྱས་པ་ལ་སེར་བོ། དབང་ལ་དམར་བོ། དྲག་པོ་ལ་
ནག་པོ་སྒོམ། དེ་ལ་རང་བཞིན་རྒྱུན་གྱི་བཟླས་པ་ཐམས་ཅད་དཀར་བོར་བྱའོ། །དབང་བསྐུར་
གྱི་བསྙེན་པ་བྱེད་ན་དམར་བོ་བྱ། རབ་གནས་ཀྱི་བསྙེན་པ་བྱེད་ན་སེར་བོ་བྱ། གཞན་ཡང་ལས་
193

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གང་དང་གང་བྱེད་པ་དེ་དང་། དེའི་ཁ་དོག་ཏུ་གསལ་ལ། ཇི་སྲིད་ཡིད་སྐྱོ་བར་དུ་བཟླས་པ་བྱས་
ཏེ། རྒྱུན་དུ་རྩ་བའི་སྔགས་ཁོ་ན་བཟླས། བསྙེན་པ་ལ་སོགས་པའི་དུས་སུ་འཁོར་གྱི་སྔགས་
བཟླས་ན་འཁོར་བའི་དམིགས་པ་སྔ་མ་བཞིན་བསལ། སྔགས་ཀྱི་འོད་ཟེར་དེས་ལྷ་མོ་གང་གི་
བཟླས་པ་བྱེད་པའི་བཟླས་པ་ལྷ་མོ་དེ་ལས་ཕོག་པས། དེ་དབང་དུ་འདུ་ཞིང་འཕྲིན་ལས་ལ་
བསྐུལ་བར་བསྒོམས་ལ་བཟླས་པར་བྱ། བསྙེན་པ་མི་བྱེད་པའི་དུས་ཚོགས་འཁོར་ལ་སོགས་
པའི་སྐབས་སུ་བཟླས་པ་རྣམས་ནི་སྔགས་ཀྱི་འོད་ཟེར་གྱིས་ལྷའི་ཚོགས་རྣམ་པ་གསལ་གདབ་
ཅིང་མཆོད་པར་བསྒོམས་ལ་བཟླས་སོ། །དེ་ལ་དམིགས་པ་རབ་འཁོར་བའི་སྔགས་ལ་དམིགས་
པ་ཡིན། འབྲིང་དང་བོ་འཁོར་བའི་སྔགས་ལ་དམིགས་པ། དེས་བསྐྱོད་ན་ལྷའི་རྣམ་པ་གསལ་
གདབ་ཅིང་མཆོད་པར་བསྒོམས་ལ་བཟླས་སོ། །དེ་ལ་དམིགས་པ་རབ་འཁོར་བ་སྔགས་ལ་
དམིགས་པ་ཡིན། འབྲིང་དང་བོ་འཁོར་བའི་སྔགས་ལ་དམིགས་པ། དེས་སྐྱོ་ན་ལྷའི་རྣམ་པ་ཉིད་
ལ་དམིགས་ལ་བཟླས་སོ། །ཐ་མ་དང་བོ་སྔགས་འཁོར་བ་ལ་དམིགས་ལ། དེས་སྐྱོ་ན་སྔགས་ཀྱི་
སྒྲ་རང་ལ་དམིགས་ལ་སེམས་མ་གཡེངས་པར་རྣ་བ་གཏད་ལ་བཟླས་སོ། །བཟླ་བའི་དུས་སུ་རང་
གི་ཞལ་ཐམས་ཅད་དང་། ཡུམ་དང་འཁོར་ཐམས་ཅད་ཀྱི་ཞལ་ནས་ཀྱང་སྔགས་བཟླས་པར་
བསམ་ཞིང་བཟློ་ནཤིན་ཏུ་བསོད་ནམས་ཆེ། སློབ་དཔོན།ཁ་ཅིག་གི་ཞལ་ནས་བཟླས་པའི་
གྲངས་ཀྱང་དེ་སྙེད་དུ་འགྱུར་གསུང་སྟེ། གྲངས་ནི་རང་གིས་སྔགས་བཟླས་པའི་གྲངས་དགོས་
གསུང་། སེམས་གཡེང་བའི་བཟླས་བརྗོད་དོན་མོད་པས་ཡང་དང་ཡང་དམིགས་པ་གཏད་དོ། །
ཨོཾ་ཨ་ཊ་ནནཱ་ཡ། པིཾ་གྷརྨཱ་ཀེ་ཤ་ཝ་རྣ་མ་ནེ། ཙ་ཏུ་ར་པིཾ་ཤ་ཏི་ནཻ་ཏྲ་ཡ། ཥོ་ཌ་ཤ་བྷུ་ཛྭ་ཡ། ཀྲི་ཥཱ་
ཛཱ་མཱུ་ཏ་ཝ་བུ་ཥེ་ཀ་པཱ་ལ་མཱ་ལཱ་ཨ་ནེ་ཀདྷ་རི་ཎི། ཨདྷཱ་ཏ་ཀྲུ་ར་ཙི་ཏ་ཏཱ་ཡ། ཨར་ཏྟ་ཨིནདུ་དཾ་ཥྚི་
ཎེ། ༀ་མཱ་ར་ཡ། མཱ་ར་ཡ། ཀཱ་ར་ཡ། ཀཱ་ར་ཡ། གརྫ་ཡ། གརྫ་ཡ། རྟརྫ་ཡ། རྟརྫ་ཡ། ཤོ་ཥ་ཡ་།
194

ཁ་སྦྱོར་སྙིང་
གས་རྒྱས་པ་སོགས་བཞུགས་སོ། །
ཤོ་ཥ་ཡ། ས་པ་ཏ་སཱ་ག་རཱ་ན། བན་དྷ་བན་དྷ། ནཱ་ག་ཨ་ཊྚ་ཀཱ་ན། གྲྀཧྞ་གྲྀཧྞ། ཤ་ཏྲུན། ཧ་ཧྭ་ཧི་
ཧཱི་ཧུ་ཧཱུ་ཧེ་ཧཱི་ཧོ་ཧོ་ཧཾ་ཧ། ཕཊ་སྭཱ་ཧཱ། བཅོམ་ལྡན་འདས་ཀྱི་རྩ་བའི་སྔགས་སོ། །ཨོཾ་དེ་བ་པི་ཙུ་
བཛྲ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ། སྙིང་བོའི་སྔགས་སོ། །ཨོཾ་བཛྲ་ཀརྟ་རི་ཧེ་བཛྲ་ཡ་ཧཱུྃ་ཧཱུྃ་ཧཱུྃ་ཕཊ་སྭཱ་ཧ།
ཉེ་བའི་སྙིང་བོའི་སྔགས་སོ། །ཨོཾ་ཨ་ཨཱ་ཨ་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་ཨཽ། ཨཾ་ཧཱུྃ་ཕཊ་
སྭཱ་ཧཱ། རྣལ་འབྱོར་མའི་ཕྲེང་བའི་སྔགས་སོ། །ཨོཾ་ཨ་གྲྀ་ཧཱུཾ་ཕཊ་སྭཱ་ཧཱ། གཽ་རཱིའི་འོ། །ༀ་ཨ་ཙཾ་ཧཱུྃ་
ཕཊ་སྭཱ་ཧཱ། ཙོ་རཱི་ཡི་སྔགས་སོ། །ཨོཾ་ཨ་བམ་ཕཊ་སྭཱ་ཧྭ། བེ་ཏ་ལིའི་སྔགས་སོ། །ༀ་ཨ་གཾ་ཧཱུྃ་ཕཊ་
སྭཱ་ཧཱ། གྷསྨ་རཱིའི་སྔགས་སོ། །ཨོཾ་ཨ་པཾ་ཧཱུཾ་ཕཊ་སྭཱ་ཧཱ། པུ་ཀ་སིའི་འོ། །ཨོཾ་ཨ་ཤཾ་ཧཱུཾ་ཕཊ་སྭཱ་ཧཱ།
བ་རི་འི་འོ། །ཨོཾ་ཨཾ་ལཾ་ཧཱུཾ་ཕཊ་སྭཱ་ཧཱ། ཙནྡྲ་ལི་འི་འོ། །ཨོཾ་ཨ་ཌཾ་ཧཱུཾ་ཕཊ་སྭཱ་ཧཱ། ཌཾ་བི་ནི་ཡི་འོ། །དེ་
ལྟར་དེ་ས་བོན་དེ་ཉིད་ལྔས་སྤེལ་ལོ། །རྒྱས་པར་སྤྲོ་ན་ཨོཾ་ཨ་གཾ་བཛྲ་གཽ་རཱི་ཧཱུཾ་ཕཊ་སྭཱ་ཧཱ། ཞེས་བྱ་
བ་ལ་སོགས་པ་བཞིན་ས་བོན་གྱི་རྩ་བར་མིང་གཞུག་པར་བྱས་ལ་བཟླས་སོ། །དེ་ལྟར་ས་བོན་
ས་
དང་མཚན་དེ་ཉིད་ལྔས་སྤེལ་བར་བྱའོ། །དེ་ལྟར་བཟླས་པའི་རྣལ་འབྱོར་བྱས་པའི་དགོས་པ་ནི།
དེ་བཞིན་གཤེགས་པའི་ཐུགས་སྙིང་བོ་ནི་བསྐུལ་པས་བདག་གི་རྒྱུད་ལ་བྱིན་གྱིས་བརླབས་པར་
སྙན་གསན་འབེབས་པ་ཡིན་ཏེ། རྡོ་རྗེ་གུར་ལས། མཁའ་འགྲོ་མ་དང་རང་བཙུན་མོ། །མངོན་
སུམ་དུ་ནི་བྱ་བའི་ཕྱིར། །སྔགས་སྙན་གསན་པ་འབེབས་པར་བརྗོད། །ཅེས་གསུངས་སོ། །སངས་
རྒྱས་བྱང་ཆུབ་སེམས་དཔའ་དང་། །མཁའ་དང་མཉམ་པའི་སངས་རྒྱས་བཞུགས། །དེ་རྣམས་
སྔགས་རིགས་དྲུང་མི་གཤེགས། །རྡོ་རྗེ་སྤྱན་ནི་རྣམ་པར་གཟིགས། །ཞེས་གསུངས་སོ། །བཟླས་
པའི་རྣལ་འབྱོར་རོ། །དེ་ནས་སྤྱོད་ལམ་བྱེད་ན་སྤྱོད་ལམ་གྱི་རྣལ་འབྱོར་བྱའོ། །ཁ་ཟས་དང་འབྲེལ་
ན་ཁ་ཟས་ཀྱི་རྣལ་འབྱོར་བྱའོ། །ཁ་ཟས་ལ་དང་བོ་བདུད་རྩི་འཁྱིལ་བས་བགེགས་གསལ་བ་ལ་
སོགས་གཏོར་མ་བཞིན་བྱིན་གྱིས་བརླབ་ལ། རང་དཔལ་ཀྱེེའི་རྡོ་རྗེའི་རྣམ་པར་གསལ་བའི་
195

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལྟེ་བར་
ཐུགས་ཀར་པདྨ་དང་ཉི་མའི་སྟེང་དུ་ཧཱུཾ་ཙམ་ལས་ལྷ་དགུའི་དཀྱིལ་འཁོར་བསྐྱེད།
འབྱུང་བོ་བརྒྱད་གསུམ་ཉི་ཤུ་རྩ་བཞི་བསྐྱེད་ལ། སྐུ་གསུང་ཐུགས་བྱིན་གྱིས་བརླབས། ཐུགས་
ཀའི་ཧཱུྃ་གི་འོད་ཟེར་གྱིས་ཡེ་ཤེས་པ་སྤྱནདྲངས་པ་ལ། རང་གི་ཁ་ནས་ཞུགས་ཏེ་དམ་ཚིག་པ་ལ་
བསྟིམས། དབང་སྐུར་ཡང་དྲན་པ་ཙམ་བྱས་ལ། རང་གི་ལྕེ་ལ་ཧཱུཾ་ལས་རྡོ་རྗེ་བསྐྱེད་ལ། དེ་ལས་
འོད་བྱུང་སྟེ། གསོལ་བས་ཕུད་ཀྱིས་སྙིང་གའི་ལྷ་དགུ་མཆོད། དེའི་ལྷག་མས་ལྟེ་བའི་འབྱུང་བོ་
བརྒྱད་གསུམ་ཉི་ཤུ་རྩ་བཞི་མཆོད་པར་བསམ་ཞིང་། ཁ་ཧོམ་ཁུང་ལག་པ་གཟར་བུ། ཁ་ཟས་
སྲེག་རྫས་སུ་བསམས་ལ་བཟའོ། །འབྲིང་གི་ཁ་ཟས་མཁའ་འགྲོ་སྤྱི་གཏོར་ལྟར་བྱིན་གྱིས་
བརླབས་ལ། སྙིང་གར་ལྷ་དགུའི་དཀྱིལ་འཁོར་བསམས་ལ། ལྟེ་བ་ནས་མེ་འབར་ཏེ་ལྷ་མཆོད་
ནས་བསམ་པས་བཟའོ། །འདི་ནི་ནང་གི་གཏོར་མ་ཞེས་བྱ་བ་ཡིན་པས་དམིགས་པ་དང་ང་རྒྱལ་
བརྟན་པོ་རྣམས་ལ་གཏོར་མ་ལ་སོགས་པ་གཞན་མི་དགོས་ཀྱང་། དེ་བཞིན་གཤེགས་པའི་བཀའ་
གཞན་སྲུང་བ་དང་། རང་གི་སྔར་གྱི་སྤྱོད་པ་དང་། དམ་བཅས་བསྟན་པའི་ཕྱིར་དང་། ལས་དང་
བོ་བའི་སེམས་ཅན་གཞན་རྗེས་སུ་དྲན་པའི་ཕྱིར་དང་། སེམས་ཅན་མ་དད་པ་སྲུང་བའི་ཕྱིར། ལྷ་
བཤོས་དང་། ཆང་བུ་དང་། གཏོར་མ་ལ་སོགས་པ་གཞན་ཐམས་ཅད་ཐུན་མོང་གི་ལུགས་བཞིན་
བྱའོ། །བསྡུས་པ་ནི་ཁ་ཟས་ལ་ལག་པ་གཡོན་གྱི་མཐེབ་སྲིན་གྱིས་རེག་སྟེ། ༀ་ཨ་ཧཱུཾ་ཞེས་བརྗོད་
དེ། ཁ་ཟས་དེ་ཤ་ལྔ་བདུད་རྩི་ལྔ་ཡེ་ཤེས་ལྔའི་ངོ་བོར་མོས་ལ། སྙིང་གའི་ཡི་གེ་ཧཱུཾ་ལྷ་ཐམས་
ཅད་ཀྱི་ངོ་བོར་མོས་ལ། དེ་མཆོད་པས་བསམ་པས་བཟའ་སྟེ། སྙིང་གའི་ས་བོན་མེ་འབར་ལ། །དེ་
ཡི་ག་བུར་བཏུད་པར་བྱ། །བཏུང་བ་དེ་ཡིས་རྣལ་འབྱོར་པ། །མྱུར་དུ་དངོས་གྲུབ་འཐོབ་པར་
འགྱུར། །ཞེས་གསུངས་ཏེ་འདིས་བཅུད་ཀྱིས་ལེན་དུ་འགྱུར་བའི་དགོས་པའང་བསྟན་ཏོ། །
གཞན་ཡང་ཡོན་དག་པར་འགྱུར་བའི་དགོས་པའང་ཡོད་དོ། །ཟས་ཀྱི་རྣལ་འབྱོར་མཆོག་འདི་
196

། །ཁ་སྦྱོར་སྙི
རཱ
"སོགས་བཞུགས་སོ། །
ཡིས། །བུ་ལོན་དུ་ཡང་མི་འགྱུར་རོ། །ཞེས་གསུངས་སོ། །གཞན་ཡང་འདིས་རྩ་བའི་ལྟུང་བ་བཅུ་
གསུམ་པ་མི་འབྱུང་བའི་དགོས་པའང་ཡོད་དོ། །རྗེས་སུ་ཆགས་པའི་རྣལ་འབྱོར་ནི། རྣལ་འབྱོར་
པ་ལས་ཀྱི་ཕྱག་རྒྱ་བསྟེན་པ་ཡིནན་དགོས་ཀྱི། ལས་ཀྱི་ཕྱག་རྒྱ་མི་བསྟེན་པ་རྣམས་ལ་མི་དགོས་
སོ། །དེ་ལ་ལས་ཀྱི་ཕྱག་རྒྱ་བསྟེན་པར་འདོད་ན། ལྷའི་འདུ་ཤེས། སྔགས་ཀྱི་འདུ་ཤེས། ཆོས་ཀྱི་
འདུ་ཤེས་བྱ་བ་གསུམ་དང་ལྡན་པས་བསྟེནའདོད་ཆགས་ཉིད་ལམ་དུ་འགྱུར་བར་བྱེད་དོ། །དེ་ལ་
ལྷའི་འདུ་ཤེས་ནི་རང་དཔལ་ཀྱཻའི་རྡོ་རྗེར་བསྐྱེད། ཕྱག་རྒྱ་ཡུམ་བདག་མེད་མར་བསྐྱེད་པའོ། །
སྔགས་ཀྱི་འདུ་ཤེས་ནི་ཡུམ་གྱི་མཁའ་མི་དམིགས་ཏེ། སྟོང་བ་ལས་པདྨ་འདབ་མ་བརྒྱད་པ་
དམར་བོ་ཟེའུ་འབྲུ་ལ་ཨས་མཚན་པ་བསྐྱེད་ལ། ཨོཾ་པདྨ་སུ་ཁ་དྷ་རའི་སྔགས་ཀྱིས་བྱིན་གྱིས་
བརླབས། ཡབ་ཀྱི་གསང་བའི་གནས་མི་དམིགས་ཏེ། སྟོང་བ་ལས། ཧཱུཾ་ལས་རྡོ་རྗེ་སྔོན་པོ་རྩེ་ལྔ་
བ། ལྟེ་བ་ལས་ཧཱུྃ་གིས་མཚན་མ་བསྒོམས་ལ། ཨོྃ་བཛྲ་མ་ཧཱ་དྷེ་ཤའི་སྔགས་ཀྱིས་བྱིན་གྱིས་
བརླབས། དེ་དག་ཀྱང་མཚོ་སྐྱེས་ལས། ཕྱི་རོལ་གྱི་དགའ་བའི་ཆོ་ག་ལ་རྡོ་རྗེ་དང་པདྨ་བྱིན་གྱིས་
བརླབས་པ་འདིས་བྱའོ། །ཞེས་གསུངས་སོ། །དེ་ནས་ཀྱང་གཉིས་ཀའི་མགོ་བོ་ལ་ཨཾ། མགྲིན་པ་
སྙིང་གར་ཧཱུྃ་བསམ་པ་ནི་སྔགས་ཀྱི་འདུ་ཤེས་སོ། །བདེ་བ་ཆེན་པོའོ་ཡེ་ཤེས་ཀྱིས་བཅོམ་
ལྡན་འདས་དཔལ་ཀྱེེའི་རྡོ་རྗེ་ལ་མཆོད་པར་བྱའོ་སྙམ་པ་ནི་བསྐྱེད་པའི་རིམ་པའི་ཆོས་ཀྱི་འདུ་
མ
ཤེས་སོ། །རྫོགས་པའི་རིམ་པ་ལ་གནས་པ་རྣམས་ཀྱི་ལྷན་ཅིག་སྐྱེས་པའི་ཡེ་ཤེས་མངོན་དུ་བྱའོ་
ཞེས་བསམ་པ་ནི་ཆོས་ཀྱི་འདུ་ཤེས་སོ། །དེ་ལྟ་བུའི་འདུ་ཤེས་ཀྱིས་བསྟན་ཏོ། །རྒྱས་པར་ནི་
དབང་གསུམ་པའི་ལམ་དུ་རྟོགས་པར་བྱའོ། །དེ་ལ་དགོས་པ་གསུམ་སྟེ། འདོད་པས་ལོག་པར་
གཡེམ་པར་མི་འགྱུར་བའི་དགོས་པ་དང་། ལྷ་མཆོད་པར་འགྱུར་བའི་དགོས་པ་དང་། ལྷན་ཅིག་
སྐྱེས་པའི་ཡེ་ཤེས་རྟོགས་པར་འགྱུར་བའི་དགོས་པའོ། །དེ་ལ་དང་བོ་ཆོས་ཀྱི་འདུ་ཤེས་ནི་དེ་
197

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཉིད་འདུས་པ་ལས་གསུངས་པ། འདོད་ཆགས་ལྟ་བུའི་བདེ་བ་མེད། །དེ་བས་རྒྱལ་བ་རྣམས་ལ་
འབུལ། །སེམས་ཅན་དོན་ཕྱིར་གཞན་བུད་མེད། །བསྟེན་པས་བསོད་ནམས་འཐོབ་པར་འགྱུར། །
ཞེས་གསུངས་སོ། །དགོས་པ་གཉིས་པ་ལྷའི་འདུ་ཤེས་ནི། རྡོ་རྗེ་གུར་ལས་གསུངས་པ། རང་
ཉིད་ཧེ་རུ་ཀར་བྱས་ཤིང་། །རང་གི་བཙུན་མོ་ངར་བྱས་ནས། །ཆགས་ཆེན་གྱིས་ནི་འདོད་སྤྱོད་པ། །
དེ་ལ་ང་ནི་རྟག་ཏུ་མཉེས། །ཞེས་སོ། །དགོས་པ་གསུམ་པ་ཨིན་ཏྲ་བྷུ་ཏིས་གསུངས་པ། །བདེ་
བས་བདེ་བ་ཆེན་པོ་ཀུན། །སྲིད་པའི་སྡུག་བསྔལ་གཅོད་བྱེད་ཅིང་། །མྱ་ངན་འདས་པའི་གནས་
ཐོབ་ཅེས། །བཅོམ་ལྡན་འདས་ཀྱིས་དེ་སྐད་གསུངས། །ཞེས་པ་ལྟ་བུའོ། །སྤྱོད་ལམ་གྱི་རྣལ་
འབྱོར་ནི། དཔལ་བརྟག་པ་གཉིས་པ་ལས། ལངས་ཏེ་ལྷའི་གཟུགས་སུ་གཞག་པར་བྱའོ། །ཞེས་
གསུངས་སོ། །དེ་བས་ན་སྤྱོད་ལམ་གྱི་རྣལ་འབྱོར་བསྡུས་པ་ནི། བདག་དང་སྣང་བའི་དངོས་པོ་
ཐམས་ཅད་དཔལ་ཀྱཻའི་རྡོ་རྗེའི་མོས་པ་བྱས་ལ་སྤྱོད་ལམ་བྱའོ། །དེ་ནས་སྤྱོད་ལམ་རྒྱས་པར་བྱེད་
པར་འདོད་པར། མིག་ཏུ་གཏི་མུག་རྡོ་རྗེར་འགྱུར། །རྣ་བར་ཞེ་སྡང་རྡོ་རྗེར་འགྱུར། །སྣ་ལ་སེར་
སྣ་རྡོ་རྗེ་མ། །ཁ་ལ་འདོད་ཆགས་རྡོ་རྗེ་མ། །ལུས་ལ་ཕྲག་དོག་རྡོ་རྗེ་མ། །ཡིད་ལ་བདག་མེད་རྣལ་
འབྱོར་མ། །ཞེས་ནང་གི་དབང་བོ་དྲུག་དང་རྣམ་ཤེས་དྲུག་པོ་གོང་ཏུ་བསྟན་པ་ལྟར་ལྷ་མོ་དྲུག་
བསྐྱེད། ཡང་ན། གཟུགས་ལ་དཀར་མོར་རྟག་ཏུ་བཤད། །སྒྲ་ཡི་ཆ་ལ་ཆོམ་རྐུན་མ། །དྲི་ཡི་ཆ་ལ་
རོ་ལངས་མ། །རོ་ལ་གྷསྨ་རཱི་རབ་གྲག །རེག་གི་ཆ་ལ་ས་སྤྱོད་མ། །ཆོས་ཀྱི་དབྱིངས་ལ་མཁའ་
སྤྱོད་མ། །ཞེས་ཡུལ་དྲུག་པོ་ལྷ་མོ་དྲུག་ཏུ་བྱས་ཏེ། ལྷ་ལ་ལྷ་ཐིམ་པས་ཚུལ་གྱིས་ལོངས་སྤྱད་དོ། །
༣
གཞན་ཡང་